Aleksej Petukhov

Aleksej Jevgenjevitsj Petukhov (russisk Алексей Евгеньевич Петухов; født 28. juni 1983 i Klintsy) er en russisk langrennsløper med kallenavnet «Den russiske bjørnen». Petukhov ble verdensmester på lagsprint sammen med Nikita Krjukov under Ski-VM 2013 i Val di Fiemme. Han har spesialisert seg på sprint, og han har sin styrke i motbakker. Petukhov har to seire i FIS-renn, tre seire i Den østeuropeiske cupen og tre verdenscupseire.

 Karriere 
Petukhov tok sølv på 30 km fristil, fellesstart under Junior-VM i 2003. Senere samme år debuterte i verdenscupen på 15 km fristil i Lahtis. Han slo ikke ordentlig gjennom i verdenscupen før sesongen 2007/08, da han tok både sine første verdenscuppoeng og senere også sin første topp-ti plassering. Petukhov tok sin første pallplassering i sesongen 2008/09, en andreplass på sprinten i Rybinsk, bak italienske Renato Pasini. Kun to uker senere tok han sin andre pallplassering, en ny andreplass på sprinten i Val di Dentro, kun spurtslått av norske Ola Vigen Hattestad.  Under VM i Liberec i 2009 tok han 9.-plass på sprinten i fristil. Petukhov ble nummer seks i verdenscupen i sprint  og nummer 24 i verdenscupen sammenlagt denne sesongen.

Hans første verdenscupseier kom på sprint fristil i Düsseldorf 5. desember 2009. I OL 2010 gikk han inn til bronse på lagsprint sammen med Nikolaj Morilov.

Under VM 2015 i Falun gikk Petukhov sammen med Nikita Krjukov på Russlands lag som tok sølv på lagsprint. Norge ved Finn-Hågen Krogh og Petter Northug vant.

Han deltok på sprinten under Vinter-OL 2014 i Sotsji, der han ble slått ut i semifinalen og endte på åttendeplass.

 Dopingdom 
I desember suspenderte Det internasjonale skiforbundet seks russiske langrennsløpere midlertidig, i etterkant av WADAs McLaren-rapport, bl.a. Petrukhov.Ski Trax - Six Russian XC Skiers and Two Biathletes Provisionally Suspended due to McLaren Report UPDATED, besøkt 9. november 2017. Den 9. november 2017 meldte IOC at Petukhov offisielt var diskvalifisert fra Vinter-OL 2014 og utestenges fra alle kommende OL.IOC - IOC sanctions four Russian athletes and closes one case as part of Oswald Commission findings, besøkt 9. november 2017.

 Resultatoversikt 
 Verdenscupen i langrenn 
Enkeltseire individuelt
 Nr. Dato Sted Disiplin 1. 5. desember 2009  Düsseldorf 1,5 km sprint fristil 2. 5. februar 2011  Rybinsk 1,3 km sprint fristil 3. 11. desember 2012  Davos 1,5 km sprint fristil

Enkeltseire lag
 Nr. Dato Sted Disiplin 1. 6. desember 2009  Düsseldorf 6 × 1,5 km lagsprint fristil1 2. 24. januar 2010  Rybinsk 6 × 1,3 km lagsprint fristil1 3. 15. januar 2012  Mailand 6 × 1,4 km lagsprint fristil1 4. 18. januar 2015  Otepää 6 × 1,5 km lagsprint fristil2
1 = sammen med Nikolaj Morilov 
2 = sammen med Sergej Ustjugov

Sammenlagt
 Sesong Sammenlagt Distansecupen Sprintcupen Poeng Plass Poeng Plass Poeng Plass 2007/08  13  123.  -  -  13  85. 2008/09  292  24.  14  83.  278  6. 2009/10  347  18.  -  -  347  3. 2010/11  323  21.  46  51.  277  4. 2011/12  435  20.  -   -  435  4. 2012/13  162  46.  -  -  162  13. 2013/14  244  33.  -  -  244  10. 2014/15  298  24.   -  -  298  4. 2015/16  70  72.   8  82.  62  34.

 Referanser 

 Eksterne lenker 


Kategori:Russiske langrennsløpere
Kategori:Verdensmestere i langrenn
Kategori:Olympiske bronsemedaljevinnere for Russland
Kategori:Juniorverdensmestere i langrenn
Kategori:Medaljevinnere under Vinter-OL 2010
Kategori:Deltakere for Russland under Vinter-OL 2010
Kategori:Langrennsløpere under Vinter-OL 2010
Kategori:Deltakere for Russland under Vinter-OL 2014
Kategori:Langrennsløpere under Vinter-OL 2014
Kategori:Deltakere under Ski-VM 2009
Kategori:Deltakere under Ski-VM 2011
Kategori:Deltakere under Ski-VM 2013
Kategori:Deltakere under Ski-VM 2015
Kategori:Dopingsaker i langrenn
Kategori:Personer fra Klintsy
Kategori:Olympiske medaljevinnere i langrenn